08/07/2019 | Administración LocalMunicipal
Cerceda
Secretaría
Delegación de atribucións en materia de contratación polo Pleno na Xunta de Goberno Local

En sesión de Concello Pleno, celebrada o 2/7/2019, adoptouse o seguinte acordo que se transcribe: Dacordo cos artigos 22.4 da Lei 7/1985, de 2 de abril, Reguladora das Bases de Réxime Local (LBRL) e 51 do Regulamento de Organización, Funcionamento e Réxime Xurídico de las Entidades Locais (ROF), aprobado polo Real Decreto 2568/1986, de 28 de novembro, o Pleno do Concello pode efectuar delegacións, en todo ou en parte, no Alcalde ou na Xunta de Goberno Local, agás a sinaladas no propio artigo 22.4 da mesma LBRL. O acordo de delegación, que esixirá a maioría simple, surtirá efectos dende o día seguinte ao da súa adopción, sen perxuízo da preceptiva publicación no Boletín Oficial da Provincia. O acordo de delegación conterá o ámbito dos asuntos que á mesma se refira e as facultades concretas que se delegan, así como as condicións específicas de exercicio das mesmas na medida que se concreten ou aparten do réxime xeral previsto nese Regulamento. Considerando que o órgano competente para a aprobar a delegación das súas atribucións conferidas pola Lei é o Plenario da Corporación, ao abeiro do citado artigo 22.4 da LBRL, sométese á aprobación o seguinte Primeiro. Delegar na Xunta de Goberno Local as atribución como lle corresponden como órgano de contratación respecto dos contratos de obras, de subministro, de servizos, os contratos de concesión de obras, de concesión de servizos e contratos administrativos especiais cando o seu importe supere o 10 por cento dos recursos ordinarios do orzamento municipal e, en calquera caso, a contía de seis millóns de euros, incluídos os de carácter plurianual cando a súa duración sexa superior aos catro años -eventuais prórrogas incluidas-, ou os de duración inferior cando o importe acumulado de tódalas súas anualidades supere a porcentaxe indicada, referido aos recursos ordinarios do orzamento do primeiro exercixo ou a contía sinalada de seis millóns de euros. Queda expresamente excluida a aprobación de pregos de cláusulas administrativas xeráis. Segundo. Delegar na Xunta de Goberno local as atribucións que lle corresponden como órgano de contratación respecto dos contratos privados, os contratos de concesión de dominio público, a adquisición de bens inmobles e dereitos suxeitos á lexislación patrimonial e o alleamento do patrimonio, cando o orzamento base de licitación supere o 10% dos recursos ordinarios do presuposto ou o importe de tres millones de euros; así como a adquisición ou alleamento dos bens declarados de valor histórico ou artístico calquera que sexa o seu valor. Terceiro. As delegacións anteriores suxeitaránse ao seguinte réxime xurídico: a) Os actos que o órgano delegado dicte no exercicio das atribucións que se lle delegaron enténdense dictados polo órgano delegante, correspondendo a este último, en consecuencia a resolución dos recursos administrativos de reposición que poidan interpoñerse. b) Os asuntos que deban ser sometidos á Xunta de Goberno no exercizo destas atribucións delegadas deberán ser previamente dictaminados pola Comisión Informativa correspondente. c) O Concello Pleno mantén a atribución para declarar a nulidade ou la lesividade dos contratos cuia atribucións delega mediante este acordo, de acordo co artigo 41.4 da Lei 9/2017, de Contratos do Sector Público. d) O exercicio das facultades por delegación deberá facerse constar nas resolucións que se diten, en conformidade co que dispón o artigo 9.4 Lei 40/2015, de 1 de outubro, de Réxime Xurídico do Sector Público. e) O órgano delegante conservará as facultades de recibir información detallada da xestión da competencia delegada e dos actos e disposicións que emanen en virtude da delegación, e debe ser informado con anterioridade á adopción de decisións de trascendencia, de acordo co disposto no artigo 115 do ROF. f) O Concello Pleno poderá revogar en calquer momento as delegacións que se efectúen seguindo as mesmas formalidades aplicadas para outorgalas, según o artigo 9.6 da Lei 40/2015, de 1 de outubro, de Réxime Xurídico do Sector Público. g) O Concello Pleno poderá avogar en calquera momento o coñecemento dun asunto determinado de acordo co que dispón o artigo 10 da Lei 40/2015, de 1 de outubro, de Réxime Xurídico do Sector Público. Cuarto. Esta resolución será efectiva desde o día seguinte ao da súa adopción e será publicada no Boletín Oficial da provincia da Coruña, en cumprimento do que dispón o artigo 51.2 do ROF.” O que se publica para o seu xeral coñecemento Cerceda, 3 de xullo de 2019. O Alcalde-Presidente José García Liñares